tomron87/hebrew-wikipedia-sentences-corpus huggingface dataset:
ספטמבר 1975 – ניסיונות ההתנקשות בנשיא ארצות הברית ג'רלד פורד – בתוך שלושה שבועות בספטמבר 1975 חווה נשיא ארצות הברית ג'רלד פורד שני ניסיונות להתנקש בו.
9 במאי 1978 – קבוצה של חברי ארגון הטרור "הבריגדות האדומות" ארבה ב-16 במרץ 1978 למכוניתו של מנהיג הדמוקרטים הנוצריים וראש ממשלת איטליה לשעבר אלדו מורו, רצחה את נהגו וכן חמישה שוטרים.
הקבוצה חטפה את אלדו מורו, החזיקה אותו בדירת מגורים באחד מפרווריה של רומא והכריזה שהיא מעמידה אותו למשפט.
הבריגדות האדומות התנו את שחרורו של אלדו מורו בשחרור 13 מחבריהם שעמדו לדין באותה עת.
נשיא איטליה סירב לנהל משא ומתן עם החוטפים וב-9 במאי 1978, לאחר חמישים וארבעה ימי חטיפה, נתגלתה גופתו של אלדו מורו ללא רוח חיים בתא המטען של מכונית בלב רומא.
5 במאי 1979 – ריימונד לי הארווי ניסה לרצוח את הנשיא האמריקני ג'ימי קרטר בעת שקרטר עמד לשאת נאום בקניון סיוויק סנטר בלוס אנג'לס שבקליפורניה.
26 באוקטובר 1979 – נשיא קוריאה הדרומית פארק צ'ונג-הי נרצח בידי קים צ'ה-גיו, ראש סוכנות הביון המרכזית של קוריאה הדרומית.
1972: רעידת אדמה בניקרגואה – פוקדת את ניקרגואה רעידת אדמה אשר מחריבה כ-80% משטח הבירה מנגואה, מפילה כ-10,000 חללים ומותירה כ-50,000 חסרי בית.
חיילי המשמר הלאומי בוזזים את חבילות הסיוע הבין-לאומי שזורמות למדינה, ואנסטסיו סומוסה מחרים עשרות מיליוני דולרים מכספי הסיוע לעצמו.
5 בינואר 1970 – רעידת אדמה מתרחשת במחוז יונאן שבסין.
31 במאי 1970 – רעידת אדמה מתרחשת בעיר יונגאי שבפרו.
מעל ל-47,000 בני אדם נהרגו ברעידת האדמה.
12 עד 13 בנובמבר 1970 – סופת ציקלון טרופית פגעה באזור דלתת הגנגס שבמזרח פקיסטן (כיום בנגלדש).
כחצי מיליון בני אדם נספו – המספר הרב ביותר של נפגעים מסופת ציקלון במאה ה-20.
29 בספטמבר 1971 – סופת ציקלון עוברת במפרץ בנגאל וגורמת למותם של 10,000 בני אדם.
1972 – סופת ההוריקן "אגנס" מכה באזור פלורידה, וגובה את חייהם של למעלה מ-120 בני אדם.
24 בדצמבר 1974 – הסופה ציקלון טרייסי הרסה 70% מהעיר דרווין שבאוסטרליה וגרמה למותם של 71 בני אדם.
8 באוגוסט 1975 – נפרץ סכר באנקיאו שבמחוז הנאן שבסין.
מעל ל-200 אלף בני אדם נהרגו.
4 בפברואר 1976 – רעידת אדמה גדולה מתרחשת בגואטמלה ובהונדורס וגורמת למותם של כ-22,000 בני אדם.
17 באוגוסט 1976 – צונאמי באזור הפיליפינים נוצר בעקבות רעידת אדמה במרחק 700 קילומטר מהאזור.
3 ביוני 1979 – פיצוץ בבאר הנפט Ixtoc I בדרום מפרץ מקסיקו גורם לזרימת כ-600,000 טון נפט לתוך הים.
זוהי תאונת הנפט הגדולה ביותר עד דליפת הנפט במפרץ מקסיקו (2010).
30 ביולי 1971 – מטוס בואינג 727 של חברת All Nippon Airways ומטוס F-86 של חיל האוויר היפני מתנגשים מעל מוריוקה ביפן.
29 בדצמבר 1972 – התרסק מטוס איירליינס באוורגליידס שבפלורידה.
באסון נהרגו 101 מהנוסעים בעוד ש-75 שרדו.
22 בינואר 1973 – בואינג 707 של חברת ניגריה איירווייס התרסק בנמל התעופה קאנו שבניגריה.
176 מתוך 202 האנשים על סיפון המטוס נספו בעוד ש-26 שרדו.
3 במרץ 1974 – התרסקות טיסה 981 בצפון צרפת גורמת למותם שלכל 346 האנשים על סיפון המטוס.
27 במרץ 1977 – אסון המטוסים בטנריפה: באסון נהרגו 583 בני אדם בהתנגשות בין שני מטוסי בואינג 747. זהו האסון האווירי הגדול בהיסטוריה.
1 בינואר 1978 – טיסה 855 של אייר אינדיה מתרסקת לתוך הים מול חופי הודו.
באסון נהרגו כל 213 הנוסעים ואנשי הצוות.
25 בספטמבר 1978 – טיסת PSA182, מטוס מסוג בואינג 727, מתנגש במטוס ססנה 172 ונופל לתוך שכונה בסן-דייגו, קליפורניה.
כל 135 האנשים על סיפון המטוס הנוסעים, שני טייסי מטוס הססנה, ו-7 אנשים על הקרקע נהרגים באסון.
25 במאי 1979 – טיסה 191 שהמריאה מנמל התעופה או'הייר שבשיקגו, אילינוי, איבדה מנוע במהלך ההמראה והתרסקה.
באסון נהרגו כל 271 הנוסעים על סיפון המטוס ושני אנשים נוספים על הקרקע.
28 בנובמבר 1979 – מטוס של אייר ניו זילנד מתרסק לתוך הר ארבוס שבאנטארקטיקה.
באסון נהרגו כל 257 הנוסעים ואנשי הצוות על סיפון המטוס.
1971–1973: אבעבועות שחורות – מגפה שמתפרצת בבנגלדש גובה את חייהם של אלפי אנשים בצפון תת היבשת ההודית.
מגפת הכולרה השביעית המתועדת שהתפשטה באסיה בעשור הקודם, מגיעה לשיאה החריף ביותר בשנת 1970. לאורך העשור תועדו תועדו התפרצויות רבות של המחלה באפריקה ובאזורים נוספים.
1971: מחשבוני כיס – הופכים זמינים מסחרית.
1971: הדואר האלקטרוני – תחילת השימוש הראשוני בטכנולוגיה.
1971: משחקי וידאו – הופכים זמינים מסחרית.
1971: תקליטונים – פיתוחם של התקליטונים הראשונים בגודל 8 אינץ' על ידי חברת IBM, והפיכתם למוצר זמין מסחרית.
התקליטונים מחליפים תוך זמן קצר את השימוש בכרטיסים מנוקבים והופכים נפוצים מאוד בשנות ה־80 וה־90 עם התרחבות השימוש במחשבים אישיים.
על התקליטונים המקוריים ניתן לאחסן נתונים בנפח של 180 קילו־בתים.
1972: VCR – חברת פיליפס מוציאה לשווקים לראשונה נגני וידאו וקלטות וידאו בפורמט VCR.
קלטות הווידאו בפורמט זה יכולות להקליט 30 דקות, 45 דקות ו-60 דקות.
מכשיר ההקלטה בטכנולוגיה זו הוא יקר יחסית, ולכן כאשר יוצא פורמט ה-VHS בשנת 1976 הוא כובש את השוק.
1973: תקשורת סלולרית – מוטורולה הופכת לחברה הראשונה שמציגה יישום מסחרי של הטכנולוגיה.
1975: מחשבים אישיים – מחשבים בסיסיים הופכים זמינים מסחרית.
1976: VHS – ב-9 בספטמבר 1976 חברת JVC מוציאה לשווקים לראשונה נגני וידאו וקלטות וידאו בפורמט VHS.
בהמשך הופך סטנדרט זה לסטנדרט המוביל במערכות וידאו ביתיות לאחר שמצליח לגבור על הפורמט המתחרה (ה-Betamax של חברת סוני) ושולט בשוק הווידאו הביתי שליטה כמעט מוחלטת עד להצגת תקליטורי ה-DVD.
1976: הקונקורד – מטוס הנוסעים העל-קולי יוצא לטיסתו המסחרית הראשונה ב-21 בינואר 1976.
1978: לייזרדיסק – בדצמבר 1978 יוצאים לשווקים לראשונה תקליטורי ונגני לייזרדיסק.
הלייזרדיסק הוא פורמט הווידאו הראשון שמספק וידאו ביתי באיכות גבוהה, לעומת קלטות הווידאו שאיכותן נמוכה יותר.
1979: ווקמן – חברת סוני מציגה לראשונה את הווקמן ב-1 ביולי 1979.
גרסאות מוקדמות של תנור המיקרוגל – במהלך העשור מוצגות לראשונה גרסאות זולות יחסית ובנות השגה לתנורי המיקרוגל, שנמצאים קודם לכן רק במטבחים תעשייתיים גדולים.
בעקבות כך תנורי המיקרוגל מתחילים בהדרגה להפוך נפוצים ברוב המטבחים הביתיים בעולם המערבי
1970 – הגשושית הסובייטית ונרה 7 הייתה לגשושית הראשונה שהנחיתה "קופסת מחקר" בהצלחה על כוכב לכת זר.
קופסת המחקר נחתה על פני כוכב הלכת נוגה בעזרת מצנח.
הגשושית שיגרה אותות מידע חלשים במשך כ-23 דקות לאחר הנחיתה, היו אלה הנתונים הראשונים שהתקבלו מגוף כלשהו במערכת השמש.
3–28 במאי 1971 – הלוויין המלאכותי הראשון (מארס 4M) היה לרכב החלל הראשון שהגיע לאדמת מאדים.
1971–1973 – במסגרת תוכנית סאליוט ברית המועצות שיגרה לחלל 7 תחנות חלל.
1973 – סקיילאב (Skylab), תחנת החלל הראשונה של ארצות הברית, משוגרת לחלל כחלק מתוכנית דו-שלבית ובלתי מאוישת.
1972 – הגשושית הרובוטית פיוניר 10 שוגרה על ידי נאס"א על מנת לחקור את כוכב הלכת צדק.
הגשושית נשאה עליה דיסקית ובה מסר לחייזרים כתוב בשפת סימנים אוניברסלית.
1974 – מועברת הודעת ארסיבו באמצעות גל רדיו באפנון FM ממצפה ארסיבו שבפוארטו ריקו.
ההודעה נשלחה לכיוון הצביר הכדורי מסיאר 13 הנמצא במרחק של כ-25,000 שנת אור מכדור הארץ.
1975: תוכנית ויקינג – במהלכה שולחת ארצות הברית שתי גשושיות לכוכב הלכת מאדים.
1975 – הוקמה סוכנות החלל האירופית.
1977 – הושקה תוכנית החלל "וויאג'ר" במהלכה שולחת ארצות הברית שתי גשושיות לחקור את מערכת השמש החיצונית.
צלחת עם הודעה הציוויליזציות מחוץ לכדור הארץ הוא רכוב על כל בדיקה.
1970: ריצוף DNA – השיטה הראשונה לריצוף DNA מפותחת בשנת 1970 על ידי ריי וו.
שיטה פרקטית יותר מפותחת על ידי פרדריק סנגר בשנת 1975, ומשתכללת בשנת 1977. על הישגים אלו, זוכה סנגר בפרס נובל לכימיה, לצד וולטר גילברט שתורם אף לנושא במהלך העשור.
1972: פרוזאק – התרופה הפסיכיאטרית נוגדת הדיכאון, אשר מפותחת על ידי חברת אלי לילי, יוצאת לראשונה לשווקים במהלך 1972.
1974: צבא הטרקוטה – ב-29 במרץ 1974 חקלאי סיני בשם יאנג ג'ה-פה חופר באר חדשה, ונתקל באלפי פסלי חיילים שנקברו לפני למעלה מ-2,000 שנים בקרבת העיר שי-אן שבסין.
הממצאים מרוכזים במוזיאון שנפתח רשמית באוקטובר 1979.
1974: לוסי – ב-1974 התגלה בעמק אוואש שבאתיופיה שלד מאובן של אישה קדמונית בן כ-3.2 מיליון שנה אשר זכה לכינוי "לוסי".
1978: תינוקת המבחנה הראשונה – לואיז בראון נולדת.
תמורות חברתיות בראי הטלוויזיה: לאורך העשור, תופעות חברתיות ליברליות שונות, שעד לפני עשורים בודדים לא היו מקובלות כלל, מתחילות לחדור אל תוך המיינסטרים בעזרתן של תוכניות טלוויזיה.
אנימה – בעשור זה נמשכת מגמת ההתחזקות של תעשיית האנימה היפנית, ומגוון סדרות הופכות ללהיטים במדינות רבות.
סדרות אנימה בולטות שיצאו לראשונה לשווקים במהלך העשור כוללות את לופן השלישי (1971), דורימון (1973), חלוצי החלל (1974), וגנדאם (1979).
תוכניות וסדרות טלוויזיה בולטות מחוץ לישראל שעלו לשידור במהלך העשור: המופע של מרי טיילר מור (1970), הכל נשאר במשפחה (1971), מ.א.ש (1972), מישהו מטפל בך?
את מוזיקת שנות ה-70 ניתן לחלק לכמה זרמים מרכזיים:
רוק מתקדם – שילוב מוזיקה קלאסית ורוק, בעלת אלמנטים מורכבים כגון מקצבים א-סימטריים, ושירים ארוכים.
בתחילת העשור הייתה פריחה של הרוק המתקדם אשר היווה מוזיקה לבני המעמד הבינוני.
קינג קרימזון, פינק פלויד, ג'ת'רו טאל, ג'נסיס, ELP, קאמל, יס ולהקות נוספות היוו את מרכז ההתעניינות בבריטניה.
בסוף העשור ובשנות השמונים, רוק להקות אלו פנו למוזיקה קלה יותר והתמסחרו בשל דרישת חברות התקליטים למשהו קליל יותר.
רוק כבד – רוק מחוספס יותר.
לד זפלין, בלאק סבאת' ודיפ פרפל מזוהות בעיקר עם הז'אנר.
לקראת סוף העשור קמו יותר ויותר להקות רוק כבד ותתי ז'אנרים חדשים נוצרו (הבי מטאל והארד רוק).
גלאם רוק – רוק פשוט יותר מבחינה מוזיקלית מאשר הרוק המתקדם, וטשטוש ההבדלים בין גבר לאישה, כמו קווין ודייוויד בואי.
פאנק (Punk) – צמח בסוף שנות ה-70 להקות פאנק היו בעלות מסר אנרכיסטי, והוצאת פריטים מהקשרם (דוגמת צלבי קרס וסיכות ביטחון).
להקות כמו הקלאש וסקס פיסטולס.
דיסקו – לקראת סוף שנות ה-70 העולם זעק לפופ ולמוזיקת ריקודים, ובעקבות הסרט "שגעון המוזיקה", הדיסקו החל לתפוס תאוצה (הפסקול נכתב על ידי הרכב הבי ג'יז).
פיוז'ן – גם הוא התפתח בסוף העשור, ושילב אלמנטים של ג'אז ושאר ז'אנרים.
ביל ברופורד ולהקת UK אשר צמחה משרידי הקינג קרימזון, רוקסי מיוזיק, שילבו בין ג'אז לרוק.
בנוסף, גם הג'אזיסט המוערך פאט מת'יני ידוע בתחום הפיוז'ן.
מוזיקת פופ – צברה פופולריות גוברת.
להקת אבבא שהתפרסמה לאחר זכייתה באירוויזיון 1974, הפכה לאחת הלהקות המצליחות ביותר בכל הזמנים.
במהלך שנות ה-70 להקת הפופ-דיסקו האנגלית בי ג'יז הצליחה להביא את מספר הלהיטים הרב ביותר לצמרת מצעד הפזמונים המרכזי של תעשיית המוזיקה האמריקאית (9 שירים) וכמו כן הצליח להישאר במשך הזמן הרב ביותר בצמרת המצעד (27 שבועות).
1972: סרטים כחולים – הסרט גרון עמוק יוצא לאקרנים, מאורע שנחשב לנקודת ציון לכניסתו של הפורנוגרפיה למיינסטרים של התרבות המערבית.
עשרת שוברי הקופות הוליוודיים הגדולים ביותר של העשור (מהרווחי ביותר לרווחי פחות): "מלחמת הכוכבים - פרק 4: תקווה חדשה", "מלתעות", "גריז", "מגרש השדים", "מפגשים מהסוג השלישי", "סופרמן", "הסנדק", "שיגעון המוזיקה", "רוקי" ו"מלתעות 2".
ספרים בולטים נוספים שיצאו לראשונה לשווקים מחוץ לישראל במהלך העשור: מדריך הטרמפיסט לגלקסיה, פרחים בעליית הגג, זן ואמנות אחזקת האופנוע, פחד ותיעוב בלאס וגאס, הסילמריליון, הלם העתיד, הסיפור שאינו נגמר, הנסיכה הקסומה
חוברות/רצועות קומיקס בולטות שמופיעות לראשונה: וולברין (1974), המעניש (1974), גארפילד (1978).
מגמות אופנה בולטות במהלך העשור כוללות בין היתר את מנורת הלבה, נעלי הפלטפורמה, מכנסי פעמון, ותסרוקת פארה פוסט.
כמו כן, בסוף שנות ה-70 מאמצים רבים מחובבי סצנת הפאנק את תסרוקת המווהאק כחלק מהתרבות שהתפתחה סביב המוזיקה, ובעקבות כן התסרוקת הופכת לאחד מסמליהם הבולטים של ה"פאנקיסטים".
עגילי הפירסינג של אותם ה"פאנקיסטים", בעיקר באף, הפכו לסמל למרד שלכם נגד "המערכת".
בתקופה זו החלו הניתוחים הפלסטיים למטרות אסתטיקה להפוך לפופולריים בהדרגה, כאשר בתחילה החלה התופעה בקרב העשירים, ובהדרגה חדרה התופעה לשאר שכבות האוכלוסייה.
משחקי ווידאו בולטים שיצאו לשווקים במהלך העשור: פונג, Space Invaders, Zork, Breakout , Asteroids, Galaxian וסנייק
במהלך העשור פיתוח משחקי הווידאו מתפצל לתחומים רבים, בהם – מכונות הארקייד, מחשבי המיינפריים באוניברסיטאות, מחשבים נישאים, ומחשבים ביתיים.
צמד גורדי השחקים מגדלי התאומים, אשר בעיר ניו יורק, שבנייתם הסתיימה ב-1972, היו בשעתו הבניין הגבוה בעולם, ועברו בכ-30 מטר את בניין אמפייר סטייט, המגדל שהיה הגבוה ביותר עד אז.
בשנת 1974 עבר השיא למגדל סירס בשיקגו שגובהו 442 מטר.
מונדיאל 1970 – נבחרת ברזיל בכדורגל זוכה בגביע
מונדיאל 1974 – נבחרת מערב גרמניה בכדורגל זוכה בגביע
מונדיאל 1978 – נבחרת ארגנטינה בכדורגל זוכה בגביע
משחקים בולטים שמופיעים לראשונה: הוקי אוויר (1972), מבוכים ודרקונים (1974), ארבע בשורה (1974), סודוקו (1979)
וילי ברנדט (1970) – נבחר לאיש השנה משום שכקנצלר מערב גרמניה ברנדט "ביקש ליצור מערכת יחסים חדשה בין המזרח למערב" באמצעות "גישתו הנועזת לברית המועצות ולגוש המזרחי".
ריצ'רד ניקסון (1972) – נבחר לאיש השנה משום שבאותה השנה כנשיא ארצות הברית ניקסון היה הנשיא האמריקני הראשון שביקר בסין.
בהמשך ניקסון הוביל גם להסכם סאל"ט-1 עם ברית המועצות לפני שנבחר מחדש באחת הניצחונות הגדולים בבחירות לנשיאות ארצות הברית.
פייסל, מלך ערב הסעודית (1974) – נבחר לאיש השנה בשל חלקו במשבר הנפט העולמי של 1973–1974 שנגרם על ידי ערב הסעודית כאשר היא נקטה בנשק הנפט תוך צמצום אספקת הנפט לעולם המערבי והעלאה חדה של מחירו במחאה על תמיכת המערב בישראל במלחמת יום כיפור.
ג'ימי קרטר (1976) – נבחר לאיש השנה משום שבאותה השנה קרטר נבחר לנשיאות ארצות הברית.
אנואר סאדאת (1977) – נבחר לאיש השנה משום שבאותה השנה כנשיא מצרים, נסע סאדאת לישראל על מנת לדון בנורמליזציה ביחסי מצרים-ישראל, ובכך הפך למנהיג הערבי הראשון שעשה זאת.
דנג שיאופינג (1978) – נבחר לאיש השנה משום שבאותה השנה שיאופינג הפך לשליט בפועל של סין.
רוחאללה ח'ומייני (1979) – נבחר לאיש השנה משום שבאותה השנה ח'ומייני הוביל את המהפכה האיראנית והפך למנהיג העליון של איראן.
קרבות התחוללו בין ישראל לבין סוריה, ירדן ומצרים לאורך "הקו הסגול" בין השנים 1967–1970. תקופה זו מכונה "מלחמת ההתשה".
בתחילת שנות השבעים החלו ארגוני הטרור הפלסטינים, בראשות אש"ף בהפעלת גל טרור כנגד ישראל וכנגד מטרות יהודיות מחוץ לישראל.
שיא גל הטרור היה טבח הספורטאים באולימפיאדת מינכן ב-5 בספטמבר 1972 בו טרוריסטים מארגון "ספטמבר השחור" רצחו אחד-עשר ספורטאים, מאמנים ושופטים, חברי משלחת ישראל לאולימפיאדת מינכן.
המשימה הוטלה על "המוסד", שבמבצע זעם האל הצליח להרוג, במשך שנים אחדות, לפחות שמונה מהאחראים לרצח, ובהם מפקד הארגון, עלי חסן סלאמה, שחוסל בינואר 1979.
ביום הכיפורים, 6 באוקטובר 1973, הפתיעו צבאות מצרים וסוריה את ישראל במתקפה, שהתפתחה למלחמת יום הכיפורים, במטרה מוצהרת להשיב לעצמן את השטחים שאיבדו במלחמת ששת הימים או לפחות חלק מהם.
למרות ההפתעה והמכה שספג צה"ל בתחילת המלחמה, הוא יצא ממנה כשידו על העליונה, וב-24 באוקטובר 1973, עם הכרזת האו"ם על הפסקת האש, הגיעו כוחות צה"ל עד כ-40 ק"מ מדמשק בחזית הצפונית וכיתרו את הארמייה השלישית וכבשו שטחים גדולים מעבר לתעלת סואץ בחזית הדרומית.
מלחמה זו נחשבת לאירוע קשה בתולדות המדינה, עקב המספר הגבוה של ההרוגים במערכה (הגבוה ביותר מאז מלחמת העצמאות) וכיוון שבמלחמה זו התנפצה תחושת האופוריה אחרי הניצחון הגדול במלחמת ששת הימים.
מצרים רואה במלחמת יום הכיפורים ניצחון, כיוון שהצליחה לכבוש ולהחזיק בשטחים שהיו בידי ישראל בגדה המזרחית של התעלה.
בעקבות המלחמה התקיימו שיחות ישירות בין ישראל ושכנותיה, שהובילו לנסיגת ישראל מהשטחים שכבשה במלחמה והסכמי הפרדת כוחות בסיני ובגולן בפיקוח האו"ם.
בבחירות שנערכו לאחר המלחמה (31 בדצמבר 1973) איבדה מפלגת העבודה בראשות גולדה מאיר מכוחה אך שמרה על השלטון, בעוד הליכוד שהוקם לקראת הבחירות הגדיל את כוחו מ-26 ל-39 מנדטים.
ב-1 באפריל 1974 פורסם דו"ח ביניים של ועדת אגרנט שחקרה את תפקוד הממשלה והצבא לפני המלחמה ובמהלכה.
הוועדה המליצה על הדחתם של הרמטכ"ל דוד אלעזר, ראש אמ"ן אלי זעירא ואלוף פיקוד הדרום שמואל גונן מתפקידיהם, אך לא הגישה המלצות אישיות נגד הדרג המדיני.
אולם בעקבות הלחץ הציבורי התפטרה גולדה מאיר, והוקמה ממשלה חדשה בראשות יצחק רבין כשלצידו שמעון פרס כשר הביטחון.
ב-4 ביולי 1976 נערך מבצע יונתן, מבצע חילוץ נועז של כוחות צה"ל לשחרור נוסעי מטוס איירבוס A300 של חברת אייר פראנס שטס מנמל התעופה בן-גוריון לפריז ונחטף על ידי מחבלים פלסטינים וגרמנים לאנטבה שבאוגנדה.
במהלך המבצע נהרג יוני נתניהו, מפקד סיירת מטכ"ל, וסמ"ר סורין הרשקו נפצע קשה בעמוד השדרה ונותר משותק בארבעת גפיו.
שלושה בני ערובה נהרגו, ואחת נרצחה לאחר מכן.
כמו כן, נהרגו כל המחבלים החוטפים וכ-20 חיילים אוגנדים.
הנוסעים הועברו למטוסי הרקולס שטסו לקניה, שם תידלקו וטסו היישר לישראל.
ב-7 באפריל 1977 זכתה מכבי תל אביב לראשונה בגביע אירופה בכדורסל לאחר ניצחון 77:78 על קבוצת מובילג'ירג'י וארזה.
בדרך לגמר ניצחה הקבוצה את אלופת ברית המועצות, צסק"א מוסקבה, בתוצאה 79:91. לאחר הניצחון על צסק"א טבע כוכב הקבוצה, טל ברודי, את אחת האמירות הידועות ביותר של עולם הספורט הישראלי – "אנחנו במפה ואנחנו נישארים במפה, לא רק בספורט בהכל!".
הבחירות שנערכו ב-17 במאי 1977, שהתנהלו בצל גילוי פרשיות שחיתות רבות תחת שלטונו של יצחק רבין, אשר פרש מראשות מפלגת העבודה בעקבות "פרשת חשבון הדולרים", הביאו למהפך בישראל.
בפעם הראשונה מאז שנות ה-30 עזבה מפא"י (על נגזרותיה: המערך הראשון, מפלגת העבודה, המערך השני) עד אז מפלגת השלטון, את ההנהגה.
מפלגת הליכוד בראשות מנחם בגין הפכה למפלגה הגדולה בכנסת והרכיבה ממשלה יחד עם המפד"ל ואגודת ישראל (שהצטרפה אליה אחר כך גם מפלגת ד"ש).
ב-19 בנובמבר 1977 ביקר נשיא מצרים אנואר סאדאת בישראל, ונאם בפני הכנסת.
בעקבות הביקור החל משא ומתן בין ישראל למצרים שהסתיים בחתימת הסכם השלום.
ב-22 באפריל 1978 זכה יזהר כהן בתחרות האירוויזיון שנערכה בפריז שבצרפת עם השיר "אבניבי" שכתבו אהוד מנור ונורית הירש.
ב-17 בספטמבר 1978 חתמו מנחם בגין ואנואר סאדאת על הסכמי קמפ דייוויד, שהיוו את הבסיס להסכם השלום.
ב-26 במרץ 1979 חתמו ראש ממשלת ישראל, מנחם בגין ונשיא מצרים, אנואר סאדאת, על הסכם שלום בין שתי המדינות, שבמסגרתו החזירה ישראל למצרים את חצי האי סיני, ופינתה יישובים ישראלים שהוקמו בו במהלך שנות השבעים, ובכך למעשה ויתרה על שני שלישים מהשטח שנכבש במלחמת ששת הימים.
כמו כן, הסכימה לתת אוטונומיה לפלסטינים בגדה המערבית ורצועת עזה.
רבים רואים בהסכם שלום הישג משמעותי עבור ישראל: הסכם זה היה הסכם השלום הראשון בין ישראל למדינה ערבית, והיווה תקדים היסטורי במזרח התיכון, מבחינת עצם ההכרה של מדינה ערבית בקיומה של ישראל.
כמו כן, ההסכם הוציא ממעגל העימות את החזקה במדינות העוינות את ישראל, והביא להפסקת אש בגבול הדרומי-מערבי.
השלום עם מצרים מכונה בישראל "שלום קר", כיוון שהעוינות של מצרים לישראל עדיין גדולה, אך היא לא מתורגמת לעימות מזוין.
דווקא מנהיג הימין, מנחם בגין, היה זה שחתם על הסכם השלום והוויתורים הטריטוריאליים.
ב-31 במרץ 1979 זכתה להקת חלב ודבש יחד עם גלי עטרי בתחרות אירוויזיון 1979 שנערכה בירושלים שבישראל עם השיר "הללויה" שכתבו שמרית אור וקובי אשרת.
סרטים ישראלים בולטים שיצאו במהלך העשור: צ'רלי וחצי, גבעת חלפון אינה עונה, חגיגה בסנוקר, הלהקה, מציצים, השוטר אזולאי, מבצע יונתן, קזבלן, משפחת צנעני, דיזנגוף 99, אסקימו לימון
תוכניות וסדרות טלוויזיה בולטות מישראל שעלו לשידור במהלך העשור: חדווה ושלומיק (1971), ניקוי ראש (1974), רגע עם דודלי (1976), זהו זה!
ספרים בולטים מישראל שיצאו לראשונה לשווקים במהלך העשור: המאהב, זיכרון דברים, אל עצמי, והילד הזה הוא אני, אני אתגבר
אף על פי שאף חברה בישראל לא תיעדה מהם השירים המושמעים ביותר לפני 2009, הזמר שלמה ארצי הצליח להביא את מספר השירים הגדול ביותר למצעד הפזמונים העברי השנתי של רשת ג' (16 שירים) במהלך העשור.
שנות ה-60 של המאה ה-20 (בקיצור: שנות השישים או באנגלית הסיקסטיז) היו העשור השביעי של המאה ה-20, החלו ב-1 בינואר 1960 והסתיימו ב-31 בדצמבר 1969.
הקמתה של חומת ברלין והפלישה הסובייטית לצ'כוסלובקיה המחישו את הקרע המתמשך בין שתי מעצמות העל.
כחלק מהתמודדותה של ארצות הברית עם איומי המלחמה הקרה בחרו תושבי ארצות הברית בג'ון פיצג'רלד קנדי כנשיא ה-35 של ארצות הברית, בשנת 1963 של אותו עשור נרצח קנדי בדאלאס, טקסס.
התקופה עומדת בסימן קריסתו של הקולוניאליזם האירופי ועצמאותן של מושבות רבות ברחבי העולם, ובמיוחד באפריקה, שבה גל הלאומיות נתפס כבלתי ניתן לעצירה.
תביעות לשוויון זכויות נתנו אותותיהן גם בעולם המפותח, ובמיוחד הפגנות המחאה של אפרו-אמריקאים בארצות הברית בהנהגתו של מרטין לותר קינג.
השלב הראשון של "הגל השני" של הפמיניזם, הפמיניזם הליברלי, החל עם פרסום ספרה של בטי פרידן "המסתורין הנשי" בשנת 1963.
עשור זה הוא חלק מנקודת השיא של שיעור הצמיחה הכלכלית בהיסטוריה – שיא שלא נשבר גם בראשית המאה ה-21.
ואולם נראה שיותר מכל, ייזכר העשור בשל תרבות הצעירים המתירנית, שהתפתחה באמריקה הצפונית ובאירופה (ילדי הפרחים) בד בבד עם התרחבות מערכת תקשורת ההמונים.
תרבות זו, פציפיסטית ואנטי-קפיטליסטית, דחתה את ערכי דור ההורים ויצאה נגד איסורים מיניים וחברתיים ארוכי-שנים, בנצלה את תפוצת המריחואנה ואת פיתוח הגלולה למניעת היריון.
להקת הביטלס ואמן הפופ אנדי וורהול נתפסו כחלוציה של תרבות זו.
בלונדון ידועה התקופה כתקופת "לונדון החוגגת", שהצטיינה בפריחה של תרבות, אופנה, מוזיקה ויצירה צעירה ומשוחררת.
במהלך שנות ה-60 גדלה אוכלוסיית העולם מ-3.0 ל-3.7 מיליארד בני אדם.
בסך הכול היו במהלך העשור כ-1.15 מיליארד לידות וכ-500 מיליון מקרי מוות ברחבי העולם.
הדור שנולד במחצית הראשונה של שנות ה-60 (יחד עם ילידי המחצית השנייה של שנות ה-50) מכונה דור הבייבי בום.
הדור שנולד במחצית השנייה של שנות ה-60 (יחד עם ילידי המחצית הראשונה של שנות ה-70) מכונה דור ה-X.
בישראל שנות ה-60 מזוהות בעיקר עם משפט אייכמן, מלחמת ששת הימים, ומלחמת ההתשה.
1959–1975: המלחמה הקרה: מלחמת וייטנאם – מלחמה שמתנהלת בין צפון וייטנאם הקומוניסטית והווייטקונג (אשר נתמכים על ידי ברית המועצות וסין) לבין דרום וייטנאם וארצות הברית.
1961: הפלישה למפרץ החזירים – מבצע צבאי כושל שיוזמת ארצות הברית, במטרה למוטט את משטר פידל קסטרו בקובה.
1961–1965: מהלכים לוחמניים של אינדונזיה – בשנות ה-60 מבצעת אינדונזיה מספר מהלכים לוחמניים.
ב-1961 פולשת אינדונזיה לחלק המערבי של גינאה החדשה, שהיה עד אז בשליטת הולנד.
ב-1965 מבטלת אינדונזיה את חברותה באו"ם, ומפעילה בגלוי יחידות צבאיות שחוצות את הגבול המלזי ומתעמתות עם המגינים המקומיים.
פריצתה של מלחמה אזורית כוללת נעצרת רק בעקבות פריצת מלחמת האזרחים באינדונזיה.
1962: מלחמת הודו–סין – סכסוך הגבולות בין הרפובליקה העממית של סין והודו שמתפתח למלחמה של 6 שבועות ויום.
1962: המלחמה הקרה: משבר הטילים בקובה – עימות בן 13 ימים (16–28 באוקטובר 1962) בין ארצות הברית לבין ברית המועצות בסוגיית הצבתם של טילים בליסטיים סובייטיים בעלי ראש נפץ גרעיני בקובה.
בסופו של משבר זה מושגת הסכמה בין ארצות הברית לברית המועצות על פירוק בסיסי הטילים בקובה בתמורה להצהרה פומבית של ארצות הברית שלא תפלוש לקובה לעולם, והסכמה חשאית לפירוק בסיסי הטילים האמריקניים בטורקיה.
1965: מלחמת הודו-פקיסטן – כוחות גרילה בתמיכת פקיסטן פולשים לקשמיר שבהודו.
לאחר חמישה שבועות של קרבות מושגת הפסקת אש בעזרת האו"ם.
מקובל לראות במלחמה זו ניצחון הודי, כיוון שפקיסטן נכשלת במטרתה לכבוש את קשמיר.
1966: מלחמת גבולות בדרום-מזרח אפריקה – פורצת מלחמת גבולות באפריקה בין דרום אפריקה לבין הברית של אנגולה, נמיביה וזמביה.
המלחמה נמשכת עד שנת 1989.
1967: מלחמת ששת הימים – מלחמה שנערכת מבוקר 5 ביוני עד ליל 10 ביוני 1967 (כ"ו באייר – ב' בסיוון ה'תשכ"ז), בין ישראל לבין מצרים, ירדן וסוריה, שנעזרו במדינות ערביות נוספות: עיראק, ערב הסעודית, לוב, סודאן, תוניסיה, מרוקו ואלג'יריה.
1969: מלחמת הכדורגל – מלחמה שנמשכה 4 ימים בין הונדורס ואל סלוודור.
לכאורה, המניע למלחמה קשור לעימות שהגיע לאחר הפסד במשחק כדורגל, אולם הסיבות לפריצת המלחמה קשורות למחלוקות פוליטיות שונות, בין השאר בענייני הגירה.
1954–1962: מלחמת העצמאות של אלג'יריה – מאבק מזוין בין צרפת ותנועות עממיות אלג'יראיות, שמוביל, בסופו של דבר, לעצמאותה של אלג'יריה משלטון צרפת.
1960: ארגון אופ"ק – ארגון המדינות המייצאות נפט אשר מטרתו הוא להוות קרטל המורכב מיצואנות נפט רבות, מהמזרח התיכון, דרום אמריקה ואפריקה.
1961: הודו מספחת שטחים של האימפריה הקולוניאלית הפורטוגזית – לאחר שלטון של 400 שנה של האימפריה הקולוניאלית הפורטוגזית במספר שטחים בהודו, תנועה פוליטית שמתחילה עם עצמאות הודו מובילה לשחרור גואה, דמאן ודיו, על ידי הצבא ההודי.
1961: מאבק כף ורדה לעצמאות – אף על פי שבשנות ה-50 משנה פורטוגל את המעמד של כף ורדה ממושבה למחוז, מקים אמילקר קברל תנועה לשחרור כף ורדה וגינאה ביסאו.
בשנת 1961 מתחיל מאבק מזוין, בעיקר בגינאה ביסאו, במטרה להשיג עצמאות.
1961: מאבק אנגולה לעצמאות – תנועות מקומיות באנגולה פותחות במחאה כנגד הכיבוש הפורטוגזי.
הפורטוגזים מגיבים ביד קשה ובכוח רב ובמהומות נהרגים כ-50,000 אנגולים וכ-2,000 חיילים פורטוגלים.
מחאה זו מסמנת את תחילתה של מלחמת גרילה בין שני הצדדים, שתימשך עד 1974.
1961: אמנת אנטארקטיקה – קובעת כי כל התביעות הטריטוריאליות לאנטארקטיקה מושעות.
1961: הקרן העולמית לשימור חיות הבר – מוקמה באנגליה, במטרה לקדם את המאבק להגנה על הסביבה; בעיקר על חיות בר ובית גידולן.
1962: הטריטוריה הבריטית באנטארקטיקה – מוקמת הטריטוריה הבריטית באנטארקטיקה, שנחשבת עד 1962 חלק מאיי פוקלנד.
1968: האמנה לאיסור הפצת נשק גרעיני – נחתמת על ידי כ-60 מדינות בז'נבה, שווייץ.
הפיצול הסיני-סובייטי – לאורך העשור מתרחש קרע דיפלומטי בין בנות הברית לשעבר – ברית המועצות והרפובליקה העממית של סין.
1961: הטבח בפריז – במהלך מלחמת העצמאות האלג'ירית (1954–1962), בהוראתו של מפקד המשטרה בפריז, תוקפת המשטרה הפריזאית קהל מפגינים אלג'ירי לא חמוש ושליו בן כ-30,000 איש בערך.
על פי הערכות נהרגים בתקרית זו כ-200 מפגינים.
1963: מדיניות האוסטפוליטיק של גרמניה המערבית – האוסטפוליטיק היא מדיניות שמנהיג קנצלר גרמניה המערבית וילי ברנדט, שמטרתה הפשרה ביחסי גרמניה המערבית ומדינות הגוש הקומוניסטי באמצעות הסיסמה "שינוי באמצעות התקרבות".
כחלק ממדיניות זו, מסדירה גרמניה המערבית את יחסיה עם ברית המועצות ופולין.
בתקופה זו מתחילה גרמניה המערבית לכונן לראשונה יחסים דיפלומטיים גם עם רומניה, יוגוסלביה וישראל.
1966: ביטול רשימת הספרים האסורים – הוותיקן מכריז על ביטול רשימת הספרים האסורים, שהייתה בתוקף רשמי במשך יותר מ-400 שנה.
1967: המשטר הצבאי ביוון – סדרה של משטרים צבאיים ימניים ששולטים ביוון מתחיל עם הפיכה צבאית ב-21 באפריל 1967, בה תופס הצבא היווני בהנהגת קבוצת קולונלים את השלטון ביוון בהפיכה אלימה, ומקים משטר צבאי ששולט ביוון יותר משבע שנים.
1967: יום ה-H – כיוון התנועה בכבישי שוודיה משתנה מנהיגה בצד שמאל לנהיגה בצד ימין.
1968: ביטול המכסים במערב אירופה – הקהילה האירופית, שנוצרת מתוך איחודם של השוק האירופי המשותף, קהילת הפחם והפלדה האירופית וסוכנות האטום האירופית, מחליטה על ביטול כל המכסים בין המדינות.
1969: הסכסוך בצפון אירלנד – עימות שמתחולל מסוף שנות השישים ועד אמצע שנות התשעים בין הפלגים האתנו-דתיים באוכלוסיית צפון אירלנד.
1969: ביטול עונש המוות בממלכה המאוחדת – הממלכה המאוחדת מכריזים על ביטול עונש המוות.
1959–1965: תוכנית שבע השנים של מזרח גרמניה – תוכנית שבע השנים של גרמניה המזרחית מכוננת במטרה להשתוות לגרמניה המערבית בשיעור הייצור לנפש.
מסיבה זו יזמי התוכנית מגדילים את מכסות הייצור, ומכוונים להגדלה של פריון העבודה בשיעור של 85%.
כתוצאה מהתוכנית מתחילים גלי הגירה גדולים למערב, כשרוב המהגרים הם עובדי צווארון לבן, וחצי מהם אף מתחת לגיל 25. המגמה הכלכלית הזו הופכת לאחת הסיבות להקמת חומת ברלין.
1960: סגירת משרד הגולאג – נסגר משרד הגולאג, אשר עסק בהפעלת מערכת עונשין באמצעות מחנות עבודת כפייה מטעם שירותי ביטחון הפנים של ברית המועצות.
1961: הקמת חומת ברלין – גרמניה המזרחית סוגרת את הגבול בין מזרח ומערב ברלין, כדי למנוע בריחת אזרחיה למערב – מוקמת חומת ברלין.
1963: הרפובליקה הפדרלית הסוציאליסטית של יוגוסלביה – הרפובליקה הפדרלית העממית של יוגוסלביה משנה את שמה לרפובליקה הפדרלית הסוציאליסטית של יוגוסלביה.
השלטון בה נותר קומוניסטי ודיקטטורי, אך עם מידה מוגבלת של חופש כלכלי ופריחה בתחומי תרבות שונים עם חשיפה רבה לתרבות המערב הקפיטליסטי.
1965: המחאות סביב רצח העם הארמני – בשנת 1965, במלוא 50 שנה לרצח העם הארמני, מתחילים הארמנים, לאחר הפגנות ירוואן, לנסות להזכיר לעולם את מאורעות הטבח.
בעקבות ההפגנות הוחלט להקים אנדרטת הנצחה וזיכרון בירוואן שתחת השלטון הסובייטי.
בניית האנדרטה נסתיימה בשנת 1967. במהלך שנות ה-60 המדינה היחידה שמכירה באופן רשמי ברצח העם הארמני הייתה אורוגוואי.
1968: האביב של פראג – תקופה של ליברליזציה פוליטית בצ'כוסלובקיה בעידן שבו היא חלק ממדינות ברית ורשה.
הרפורמות שמבוצעות במסגרת האביב של פראג הן ניסיון של דובצ'ק להעניק זכויות נוספות לאזרחי צ'כוסלובקיה במסגרת ביזור של הכלכלה ובמסגרת דמוקרטיזציה.
היזמה מסתיימת בפלישתם של צבאות ברית ורשה לצ'כוסלובקיה.
1968: הפלישה הסובייטית לצ'כוסלובקיה – ברית המועצות פולשת עם חברות ברית ורשה לרפובליקה הסוציאליסטית הצ'כוסלובקית, לאחר שכשלו המגעים למניעת המשך יישום רפורמות האביב של פראג.
1960: הפיכה צבאית בטורקיה – ראש ממשלת טורקיה אדנאן מנדרס מודח על ידי קבוצת קצינים, אשר מביאים את הגנרל ג'מל גירסל בטיסה מאיזמיר לאנקרה כדי למנותו לראש המדינה, ראש הממשלה, שר הביטחון וראש המטות המשולבים של טורקיה.
1960: הקמת סכר אסואן – בנייתו מתחילה ב-1960 ומסתיימת ב-1970, ומעוררת מספר מחלוקות בין-לאומיות.
1961: התפרקות הרפובליקה הערבית המאוחדת – בסוף שנות ה-50, מתאחדות מצרים וסוריה, כצעד הראשון לקראת הקמת אומה כלל-ערבית אחת.
האיחוד מקבלת את השם הרפובליקה הערבית המאוחדת, אך מתפרק בשנת 1961 בעקבות הפיכה צבאית בסוריה.
מצרים ממשיכה להלכה להיקרא בשם זה עד 1971.
1961–1966: הפיכות צבאיות בסוריה – במשך פחות מ-3 שנים חווה סוריה לא פחות מ-19 הפיכות צבאיות, עד שקבוצת קצינים סורים מכריזים על הקמת מועצת מפקדת המהפכה, שתופסת את השליטה בממשל האזרחי והצבאי הסורי.
1963: בחירות פרלמנטריות ראשונות במפרץ הפרסי – ב-23 בינואר 1963, נערכות בכווית הבחירות הפרלמנטריות הראשונות באזור.
1963–1968: הפיכות צבאיות בעיראק – לאורך רוב שנות ה-60 השלטון בעיראק מתחלף בסדרה של מהפכות כוחניות בין שני כוחות עיקריים: אחמד חסן אל-בכר ממפלגת הבעת', לבין הקצין הבכיר עבד אל-כרים קאסם.
לאחר המאבקים, הופך אחמד חסן אל-בכר לשליט עיראק, וסדאם חוסיין למספר שתיים בשלטון החדש.
1964: היווסדות הארגון לשחרור פלסטין (אש"ף) – ארגון-גג שמאגד כמה תנועות לאומיות פלסטיניות.
מאז הקמתו ועד סוף שנות ה-80 מטרות הארגון המרכזיות הן ייצוג פוליטי של העם הפלסטיני, ומאבק מזוין במדינת ישראל.
1965: חילופי שטחים בין ירדן לערב הסעודית – כחלק ממגמת חיזוק הקשרים בין ירדן לבין ערב הסעודית.
1967: החלת החוק הישראלי על מזרח ירושלים – ב-28 ביוני מחילה מדינת ישראל על אזור מזרח ירושלים, שנכבש במלחמת ששת הימים, את החוק הישראלי, וכך מספחת בפועל את מזרח העיר.
1967: החזית העממית לשחרור פלסטין – נוסדת ב-11 בדצמבר, מתוך שילובם של החזית לשחרור פלסטין וארגון נוסף בשם "נוער למען הנקמה".
1960: ראשת הממשלה הראשונה בעולם בסרי לנקה – סרי לנקה (אז ציילון) בוחרת את סירימאבו בנדרנאיקה לראשות הממשלה.
האישה הראשונה בתפקיד ראש הממשלה בעולם.
1962: הפיכה צבאית בבורמה – השלטון הדמוקרטי בבורמה מסתיים בהפיכה צבאית, שמוביל הגנרל נה וין (Ne Win).
1963: הפיכה בדרום וייטנאם – כתוצאה ממשבר פוליטי-חברתי, בעיקר מול התושבים הבודהיסטים של דרום וייטנאם, מאבד נשיא דרום וייטנאם, נו דין דיים, את תמיכת האמריקאים, וזמן קצר לאחר מכן נרצח במהלך הפיכה צבאית.
1966–1976: מהפכת התרבות בסין – גורמת לטלטלות פוליטיות וכלכליות.
בתקופה זו מתגברות הרדיפות נגד מי שנתפסים כמתנגדי ממשל, ומתחזק פולחן האישיות סביב מאו דזה-זונג.
1955–1968: התנועה לזכויות האזרח של ארצות הברית – מביאה לסיום האפליה כנגד אפרו-אמריקאים ולסיום ההפרדה הגזעית, במיוחד במדינות הדרום.
אחד הסממנים להצלחת המאבק היה ב-1968, כאשר שירלי צ'יזהולם הופכת לאישה האפרו-אמריקאית הראשונה שנבחרת לקונגרס של ארצות הברית.
1960: מלחמת האזרחים בגואטמלה – סדרת עימותים ממושכת בין המשטר הגואטמלי לבין קבוצות גרילה מחתרתיות.
העימותים נמשכים משנת 1960 ועד שנת 1996.
1963: חוק שוויון בשכר בארצות הברית – כחלק מהתיקון לשוויון זכויות, נחקק בארצות הברית ב-1963 החוק לשכר שווה, לביטול אפליה על בסיס מגדרי בשירות הציבורי.
1963: רצח קנדי – נשיא ארצות הברית ג'ון פ.
קנדי נורה למוות על ידי לי הארווי אוסוולד בעת שנוסע במכוניתו בדאלאס, טקסס.
1965: רצח מלקולם אקס – המנהיג האפרו-אמריקני מלקולם X נורה למוות על ידי חברי תנועת אומת האסלאם בעת שנואם בעצרת של תנועתו במנהטן, ניו יורק.
1966: ארגון נשים לאומי (NOW) – הארגון נוסד בארצות הברית ב-1966.
1966: המצאת חג הקוואנזה – החג מומצא ב-1966 במטרה לכבד את המורשת והתרבות האפריקאית בארצות הברית ובקנדה.
1968: רצח מרטין לותר קינג – מנהיג זכויות האזרח מרטין לותר קינג נרצח על ידי ג'יימס ארל ריי בממפיס, טנסי.
1968: רצח רוברט קנדי – הסנטור האמריקני רוברט קנדי, באותה העת מועמד לנשיאות ארצות הברית, נרצח על ידי מהגר נוצרי-פלסטיני בן 24 בשם סירחאן סירחאן במלון אמבסדור בלוס-אנג'לס שבקליפורניה.
1968: טבח טלטלולקו – תקופה של חוסר יציבות פוליטית במקסיקו מגיעה לשיאה באירוע בו נטבחים מאות מפגינים וסטודנטים כחלק מ"המלחמה המלוכלכת".
המהפכה הקובנית ותוצאותיה – לאורך שנות ה-60, מלאים קסטרו בהדרגה את מרבית הרכוש הפרטי בקובה.
צעדים אלה פוגעים בבני המעמד הבינוני והגבוה, וכמיליון מהם עוזבים את המדינה במהלך תקופת שלטונו.
במקביל, המפעל הלאומי לאוריינות בקובה מפחית בתוך שנתיים את כמות האנלפבתים במדינה מ-20% ל-3.9%.
התערבות אמריקנית ברפובליקה הדומיניקנית – מתוך חשש שהרפובליקה הדומיניקנית תעבור תהליך דומה לזה של קובה, לאורך העשור מתערבת ארצות הברית, לעיתים לצד לחץ בין-לאומי, בפוליטיקה של הרפובליקה הדומיניקנית, כדי למנוע הפיכה קומוניסטית.
שיאה של ההתערבות בשנת 1965, כאשר נוחתים באי למעלה מעשרים אלף חיילים אמריקאים.
1964: הפיכה צבאית בברזיל – נשיא ברזיל ז'ואאו גולאר מופל בהפיכה צבאית שנתמכת על ידי ה-CIA, וברזיל שוקעת אל תקופה של משטר צבאי ודיכוי.
במקום גולאר עולה לשלטון הגנרל המתון אומברטו קסטלו ברנקו, אשר מנסה לאורך שנות ה-60 לשמור על מראית עין של דמוקרטיה.
1955–1972: מלחמת האזרחים הסודאנית הראשונה – מלחמת האזרחים שמתחילה בסודאן ב-1955, נמשכת רשמית לאורך כל שנות ה-60. אף על פי שנעשים ניסיונות לכונן ממשל דמוקרטי יציב, ששיאו בממשלה שנבחרה ב-1965, המצב במדינה נותר בלתי יציב, וב-1969 הפיכה צבאית מפילה את הממשל הנבחר.
מנהיג המרד, קולונל מוחמד ג'עפר נומיירי, הופך לראש הממשלה ומוציא מחוץ לחוק את כל המפלגות האחרות.
1960: טבח שארפוויל – כוחות משטרת דרום אפריקה הורגים 69 אזרחים שחורים שהפגינו נגד האפרטהייד.
1961: הפיכה בקונגו – פטריס לומומבה, ראש הממשלה הראשון של הרפובליקה הדמוקרטית של קונגו, מוצא להורג על ידי שלוש כיתות יורים מחוץ ללובומבאשי.
לאחר שנים של כאוס פוליטי, משתלט לבסוף על המדינה הגנרל מובוטו ססה סקו.
1962: נלסון מנדלה נשלח למאסר עולם – בנובמבר 1962 מורשע נלסון מנדלה ונידון למאסר של חמש שנים.
במהלך ריצוי העונש הוא מואשם בפעילות חבלנית ובקשירת קשר נגד השלטון.
ב-11 ביוני 1964 מורשע, ונדון למאסר עולם.
1963: ארגון אחדות אפריקה – מוקם במטרה לקדם את האחדות והסולידריות של מדינות אפריקה ולשמש קול קולקטיבי ליבשת כולה.
הארגון שם דגש גם על סילוק הקולוניאליזם משטחו, ויצירת קהילה ליברלית שתעזור, בשאיפה, לתנועות עצמאיות באפריקה.
1965: הפיכה סוציאליסטית שקטה באלג'יריה – ב-19 ביוני 1965 מדיח הווארי בומדיין בהפיכה צבאית את אחמד בן בלה מן השלטון.
באלג'יריה מונהג שלטון סוציאליסטי חד-מפלגתי, שנותר יציב יחסית במשך כ-25 שנים.
1966: הפיכה צבאית בגאנה – ראש ממשלת גאנה קוואמה נקרומה מודח בהפיכה צבאית, והמדינה נכנסת לתקופה ארוכה, שברובה נמצאת תחת ממשלים צבאיים, עם כמה ניסיונות קצרים להחזרת הדמוקרטיה.
1967–1970: מלחמת האזרחים בניגריה – מלחמת אזרחים שבה מנסים מורדים בני איגבו מחבל ביאפרה לפרוש מניגריה ולהקים מדינה עצמאית.
1969: מועמר קדאפי משתלט על השלטון בלוב – ב-1 בספטמבר 1969 עומד קדאפי (אז קצין בדרגת סרן) בראש קבוצת קצינים שמבצעת הפיכה צבאית ומפילה את שלטון המלך אידריס הראשון, שגורש למצרים.
השלטון החדש, שמכונה "מועצת הפיקוד של המהפכה" (RCC), מכריז על ביטול המלוכה והקמת "הרפובליקה הערבית של לוב".
איחודים של מדינות – לאורך בשנות ה-60 אפריקה עברה תהליך מהיר של דה-קולוניזציה ועצמאות.
במסגרת זו ב-1961 קמרון המזרחית והמערבית התאחדו ויצרו את הרפובליקה של קמרון ; ב-1964 זנזיבר וטנגניקה התאחדו ויצרו את טנזניה.
1967: ההוצאה להורג האחרונה באוסטרליה – מתקיימת ההוצאה להורג האחרונה באוסטרליה ב-3 בפברואר 1967.
תנועת תרבות הנגד והמהפכה החברתית של שנות ה-60
במחצית השנייה של העשור צעירים רבים במדינות העולם המערבי החלו להתקומם נגד הנורמות השמרניות של התקופה.
בעקבות כן נוצרה "תרבות נגד", שהובילה למהפכה חברתית ברחבי העולם המערבי במהלך העשור.
תנועת תרבות הנגד החלה בארצות הברית כתגובה נגד השמרנות והקונפורמיות החברתית של שנות החמישים, וכמו גם כתגובה להתערבותה הצבאית הנרחבת של ארצות הברית בווייטנאם.
בני הנוער שהיו פעילים בתנועת תרבות הנגד כונו "היפים".
תנועת תרבות הנגד פעלה לקידום הליברליזציה בחברה, כולל קידום המהפכה המינית, קראו שלא לבטוח באופן מוחלט ברשויות ובממשל, וחתרו להשגת שוויון מוחלט עבור נשים ומיעוטים.
במהלך המלחמה בווייטנאם מעל לחצי מיליון חיילים אמריקנים נשלחו לווייטנאם, ומעל ל-58,500 חיילים אמריקנים נהרגו במלחמה.
כתוצאה מכך נוצרה בארצות הברית התנגדות ניכרת למלחמה בווייטנאם.
בעוד שב-1965 רק אמריקנים מעטים מחו על המעורבות האמריקאית בווייטנאם, ככל שהמלחמה נמשכה, ומספר מקרי המוות עלה, התגברה בארצות הברית התסיסה האזרחית.
הסטודנטים האמריקנים היו מבין המתנגדים העיקריים למלחמה, ועל כן מהקמפוסים של האוניברסיטאות והקולג'ים יצאו חלק ניכר מההפגנות נגד המלחמה.
ככל שהאידיאלים של התנועה התפשטו מעבר לקמפוסים של האוניברסיטאות והקולג'ים, החלו לעלות ספקות לגבי המלחמה גם בתוך הממשל עצמו.
במהלך המחצית השנייה של שנות ה-50 ובמהלך כל שנות ה-60 אפרו-אמריקאים בארצות הברית החלו לפעול להוצאה מחוץ לחוק של האפליה הגזעית שהתקיימה עד אז נגד שחורים בארצות הברית.
התנועה התאפיינה בקמפיינים של רבים.
בין השנים 1955 עד 1968 המעשים המרובים של אי-ציות אזרחי ומחאה לא-אלימה תרמו למשבר בין פעילים בתנועה לבין רשויות השלטון.
במקרים רבים הממשל הפדרלי, הממשל המקומי, חברות וישובים שונים נאלצו להגיב באופן מיידי להפגנות, וכתוצאה מכך סוגיית חוסר השוויון קיבלה סיקור תקשורתי נרחב בכלי התקשורת ברחבי העולם.
צורות של מחאה או אי-ציות אזרחי כללו מקרים של חרם צרכנים כמו חרם האוטובוסים של מונטגומרי שצלח, הפגנות "Sit-in" , צעדות הפגנה כגון המצעדים מסלמה למונטגומרי (1965) באלבמה, וכן מגוון רחב של פעילויות לא אלימות אחרות.
הגל השני של הפמיניזם בארצות הברית וברחבי העולם צבר מומנטום בתחילת העשור.
בעוד שהגל הראשון של הפמיניזם, אשר חל בראשית המאה ה-20, התמקד במתן זכות בחירה לנשים, וחתירה לשינוי המקרים בהם דה יורה מתקיים אי-שוויון חברתי בין גברים לנשים, הגל השני התמקד בשינוי הנורמות התרבותיות והחברתיות וחתירה לשינוי המקרים בהם דה פקטו מתקיים אי-שוויון חברתי בין גברים לנשים.
באותה העת הדעה הרווחת בעולם, ובמדינות המערב בפרט, הייתה שמקומה של האישה הוא ברוב המקרים בבית, ועל כן באותה התקופה הייתה הדרה של נשים מענפים רבים בתעשייה.
במהלך העשור פמיניסטיות רבות לקחו חלק בהפגנות לקידום מעמד האישה ולסיום אי השוויון בין נשים לגברים, כתבו ספרים על הנושא, וקידמו את השיח הציבורי בנושא, והובילו לבסוף לשינויים חברתיים ופוליטיים ולהסרת המגבלות, שהיו קיימות עד אז על נשים.
בשנת 1963 יצא לשווקים ספרה המהפכני של בטי פרידן, "המסתורין הנשי", אשר ניתח את תפקיד הנשים בחברה ובחיים הציבוריים והפרטיים.
בשנת 1966 התנועה החלה לגדול באופן מהותי, ובעקבות כן פרידן, יחד עם פמיניסטיות נוספות, ייסדה את הארגון הנשים הלאומי (NOW).
בהשראת התנועה לזכויות האזרח והתנועה הפמיניסטית בשנות ה-60 נוסדה במהלך העשור גם התנועה לקידום זכויותיהם של להט"בים.
בעוד שבתחילה התנועה הדגישה כי גברים הומוסקסואלים ונשים לסביות אינם שונים מהטרוסקסואלים ועל כן מגיע להם שוויון זכויות מלא, לקראת סוף העשור מטרותיה של התנועה הפכו קיצוניות יותר, כאשר התנועה תבעה את הזכות להיות שונה ועודדה גאווה להט"בית.
התנועה לזכויות להט"בים נוסדה רק לקראת סיום העשור.
ההומופוביה ברחבי ארצות הברית בשנות ה-50 וה-60, הייתה קיימת הן במערכת החוק, שאפשרה ענישה על התנהגות שנחשבה כ"סוטה", והן ביחס החברתי שהתיר אלימות, ולמעשה התיר את דמם של להט"בים.
באותה העת ההומוסקסואלים בארצות הברית לא הורשו להתכנס על פי חוק.
בשל כך במהלך העשור המשטרה ערכה פשיטות רבות על מקומות מפגש בולטים של הקהילה ההומוסקסואלית, בהם הגיי בר "סטונוול אין" בגריניץ' וילג' שבניו יורק, במטרה לעצור הומוסקסואלים.
ביוני 1969 חלה בפעם הראשונה התנגדות לפשיטות המשטרתיות.
התקוממות זו, שכונתה לימים "מהומות סטונוול", נחשבת לציון דרך חשוב בתולדות תנועת שוויון הזכויות להומוסקסואלים, והביאה לשינוי משמעותי ביחס ללהט"בים בתרבות המערבית ובתרבות האמריקנית בפרט.
1963: מלחמת סחר אטלנטית – גרמניה וצרפת מטילות מכס על ייבוא עופות מארצות הברית והמצב מסלים למלחמת סחר.
צמיחה כלכלית – עשור זה והעשור הקודם היו נקודת השיא של הצמיחה בהיסטוריה, שלא נשברה גם בראשית המאה ה-21.
מחקרים כלכליים – לאורך העשור מתפרסמים מספר מחקרים פורצי דרך שישפיעו על התפיסות השולטות בכלכלה העולמית בעשורים הקרובים.
מחקריהם של ויליאם פיליפס, מילטון פרידמן, אדמונד פלפס ואחרים, משנים את התפיסה הרווחת שאבטלה ואינפלציה חייבות לבוא זה על חשבון זה, ומראים שזהו המצב בטווח קצר, אולם בטווח ארוך ניתן לנהל מדיניות קבועה למדי של מדדים אלו.
30 במאי 1961 – נשיא הרפובליקה הדומיניקנית, רפאל טרוחיו, נרצח על ידי מתנגדים, לאחר כ־30 שנות שלטון.
2 בנובמבר 1963 – נשיא דרום וייטנאם נגו דין דיאם במהלך הפיכה צבאית.
קנדי נורה למוות על ידי לי הארווי אוסוולד בעת שנסע במכוניתו בדאלאס, טקסס.
24 בנובמבר 1963 – במהלך העברתו לכלא מחוזי לי הארווי אוסוואלד נורה למוות על ידי ג'ק רובי, בעל מועדון לילה שכפי הנראה פעל מתוך רגש נקמה על רצח הנשיא.
רציחתו של אוסוולד צולמה במצלמות הטלוויזיה והועברה למיליוני צופים בשידור חי.
21 בפברואר 1965 – המנהיג האפרו-אמריקני מלקולם X נורה למוות על ידי חברי תנועת אומת האסלאם בעת שנאם בעצרת של תנועתו במנהטן, ניו יורק.
6 בספטמבר 1966 – ראש ממשלת דרום אפריקה הנדריק פרוורד נדקר למוות על ידי עובד במדים של הפרלמנט בשם דימיטרי טסאפנדאס.
25 באוגוסט 1967 – מייסד ומנהיג המפלגה הנאצית האמריקנית ג'ורג' לינקולן רוקוול נרצח על ידי ג'ון פאטלר בארלינגטון, וירג'יניה.
9 באוקטובר 1967 – המהפכן הארגנטינאי צ'ה גווארה מוצא להורג בבוליביה.
4 באפריל 1968 – מנהיג זכויות האזרח מרטין לותר קינג נרצח על ידי ג'יימס ארל ריי בממפיס, טנסי.
5 ביוני 1968 – הסנטור האמריקני רוברט קנדי, אשר באותה העת היה מועמד לנשיאות ארצות הברית, נרצח על ידי מהגר נוצרי-פלסטיני בן 24 בשם סירחאן סירחאן במלון אמבסדור בלוס-אנג'לס שבקליפורניה.
13 באוגוסט 1968 – אלכסנדרוס פנגוליס מנסה להתנקש בחייו של גאורגיוס פאפאדופולוס, ראש משטר הקולונלים ביוון
9 באוגוסט 1969 – השחקנית והדוגמנית שרון טייט נרצחת עם ארבעה אנשים נוספים בביתה בלוס אנג'לס בידי נתיניו של צ'ארלס מנסון.
טייט הייתה בחודש השמיני להריונה.
29 בפברואר 1960 – כ-15,000 איש נהרגים ברעידת אדמה באגאדיר, מרוקו.
22 במאי 1960 – רעידת האדמה בוואלדיביה – רעידת אדמה במגניטודה 9.5 גורמת ל-1,655 הרוגים בצ'ילה.
1960–1961 – 3 סופות הוריקן מכות במהלך שנתיים בדרום מזרח ארצות הברית ובאי סנט תומאס, ויחד גובות את חייהם של למעלה מ-200 בני אדם.
11 בינואר 1962 – כ-4,000 הרוגים במפולת שלגים בהר וסקראן בפרו.
26 ביולי 1963 – רעידת אדמה בסקופיה שביוגוסלביה מחריבה חלקים גדולים מהעיר, והורסת את בתיהם של כ-100,000 תושבים.
8 בדצמבר 1963 – טיסה 214 של פאן אם – אסון התעופה הגדול בהיסטוריה שנגרם כאשר בשעה 20:58, מעל שמי מרילנד, פוגע במטוס ברק שהצית את אדי מכל הדלק וגורם להתפוצצות.
באסון נהרגים 73 נוסעים ו-8 אנשי צוות.
27 במרץ 1964 – באלסקה פוגעת רעידת האדמה של "יום שישי הטוב" במגניטודה 9.2. 125 נספים, רובם מגלי הצונאמי.
1964–1965 – 2 סופות הוריקן מכות במהלך שנתיים באזור לואיזיאנה בארצות הברית, ויחד גובות את חייהם של למעלה מ-100 בני אדם.
1969 – סופת ההוריקן "קמיל" מכה באזור לואיזיאנה ומיסיסיפי, וגובה את חייהם של 256 בני אדם.
10 באפריל 1963 – הצוללת האמריקאית USS Thresher טובעת ליד קייפ קוד, מסצ'וסטס.
באסון נספים 129 אנשי צוות.
21 באוקטובר 1966 – הר של פסולת פחם מתמוטט על בית-ספר בעיירה אברפן שבוויילס.
1961–1970 – מגפת הכולרה השביעית – פורצת בשנת 1961 באינדונזיה, ומתפשטת לרוב חלקי אסיה עד שנת 1966.
1968–1969 – שפעת הונג קונג – מגפת שפעת שמקורה בדרום סין, מתפשטת בעולם וגובה, על פי הערכות שונות, בין 1 ל-4 מיליון קורבנות.
1960: לוויין מטאורולוגי – ארצות הברית משגרת לחלל את הלוויין המטאורולוגי הראשון.
1961: תוכנית ונרה – נחנכת על ידי ברית המועצות עם שליחת הגשושית ונרה 1 לכוכב נוגה.
1961: בני האדם הראשונים בחלל – הקוסמונאוט הסובייטי יורי גגארין מקיף את כדור הארץ בטיסת החלל המאוישת הראשונה, ווסטוק 1.
1962: שיגור לוויין תקשורת – טלסטאר, לוויין התקשורת הראשון בעולם משוגר למסלול סביב כדור הארץ.
1962: טלוויזיה בטכנולוגיית לוויין – שידור הטלוויזיה הלוויני הטרנס-אטלנטי הראשון, והשידור החי הלווייני הראשון.
1962 ואילך: תוכנית מארינר – שיגור גשושיות לחלל במטרה לחקור את כוכבי הלכת נוגה, מאדים וכוכב חמה.
1963: בני האדם הראשונים בחלל – הקוסמונאוטית הסובייטית ולנטינה טרשקובה הופכת לאישה הראשונה בחלל.
1965: תוכנית ונרה – ברית המועצות משגרת ב-16 בנובמבר את הגשושית ונרה 3 לעבר כוכב-הלכת נוגה.
זהו רכב החלל הראשון המגיע אל פני השטח של כוכב לכת זר.
1967: סויוז 1 – החללית הסובייטית סויוז 1 מתרסקת, והקוסמונאוט ולדימיר קומארוב נספה בתאונת החלל הקטלנית הראשונה.
1967: ונרה 4 – הגשושית הסובייטית משוגרת ב-12 ביוני.
זו החללית הראשונה שחודרת לאטמוספירה של כוכב לכת אחר (נוגה) ומשדרת משם בהצלחה נתונים לכדור הארץ.
1967: פולסר – גילוי ראשוני של כוכב נייטרונים מסוג פולסר.
1968: זונד 5 – החללית הסובייטית משוגרת ב-15 בספטמבר, והיא החללית הראשונה שמקיפה את הירח וחוזרת לכדור הארץ.
בהמשך, מצלם צוות אפולו 8 את כדור הארץ כולו, לראשונה בהיסטוריה.
1969: הנחתת האדם הראשון על הירח – ארצות הברית מנחיתה את האדם הראשון על הירח.
במהלך המשימה המאוישת החמישית בתוכנית אפולו, שהחלה ב-16 ביולי 1969, ארצות הברית מנחיתה את האדם הראשון שהילך על אדמת הירח – האסטרונאוט ניל ארמסטרונג האמריקאי ב־20 ביולי.
ב־24 ביולי שבו אפולו 11 וצוותה לכדור הארץ.
1960: התפשטות הנשק הגרעיני בעולם – בשנת 1960 מתחיל לפעול הכור הגרעיני של ישראל בנחל שורק, המרכז למחקר הגרעיני שורק.
בעקבות סדרת ניסויים גרעיניים מוצלחים, צרפת הופכת גם היא למדינה בעלת יכולת הרתעה גרעינית עצמאית.
בשנת 1964 מצטרפת גם סין למעמד זה.
1961: פצצת הצאר – ברית המועצות עורכת ניסוי בפצצת הצאר בכֵּף סוּחוֹי נוֹס שבאי סברני, אשר באוקיינוס הקרח הצפוני.
הפצצה יצרה פיצוץ בעוצמה של כ-50 מגהטון TNT, בערך פי 3,300 מעוצמת הפצצה "ילד קטן", שהוטלה על הירושימה במהלך מלחמת העולם השנייה.
1962: ספינה גרעינית – סוואנה, הספינה הראשונה בעולם המונעת על ידי אנרגיה אטומית, מסיימת את הפלגת הבכורה.
1960: לייזר – מוצגת קרן הלייזר הראשונה שידע העולם, לייזר רובי, על ידי תיאודור מיימן.
1961: כספומט – מותקן לראשונה בעולם באנפילד, לונדון.
1962: הטלפון הנייח בו לוחצים על כפתורים על מנת לחייג מספרים הוצג לראשונה לציבור בתערוכה עולמית בסיאטל .
במהלך הרבע האחרון של המאה ה-20 יחליף טלפון זה את טלפון החוגה בכל רחבי העולם.
1963: קלטת השמע הופכת זמינה מסחרית.
1963: וידאו טייפ (Video Tape Recorder או VTR) הופך זמין מסחרית.
1963: עכבר המחשב הומצא על ידי דאגלס אנגלברט.
1964: שינקנסן – יפן הופכת למדינה הראשונה בעולם שמצליחה להקים רשת מסילות מיוחדות לרכבות מהירות בלבד.
1964–1966: פקס – חברת זירוקס מפתחת ומשכללת דגם שנחשב למכשיר הפקס בן-ימינו הראשון.
1969: קונקורד – טיסת הבכורה של הקונקורד, אחד משני מטוסי הנוסעים העל קוליים היחידים שנבנו מעולם.
1969: רשת ה-ARPANET – תחילת פעולתה של רשת מיתוג המנות הראשונה בעולם, אשר ממנה תתפתח בהמשך רשת האינטרנט.
מכונות כביסה אוטומטיות הפכו פופולריות במהלך העשור.
1960: גלולה למניעת היריון – מאושרת לראשונה על ידי מנהל המזון והתרופות האמריקאי.
הגלולה למניעת היריון, אשר נחשב לאמצעי מניעה בעל יעילות גבוהה, נכנסה לשוק התרופות ברחבי העולם במהלך שנות ה-60 המוקדמות והיא תשמש מאז ואילך מיליוני נשים ברחבי העולם.
1962: שימור גופה בקריוניקה – נרשם המקרה הראשון של שימור גופה של אדם באמצעות טכניקה זו.
1967: פריצות דרך בהשתלות איברים – תומאס סטרזל מבצע השתלת הכבד מוצלחת ראשונה באדם.
בהמשך אותה השנה מתבצעת השתלת הלב האנושי הראשונה על ידי פרופ' כריסטיאן בארנרד בקייפטאון שבדרום אפריקה.
1969: השתלת לב מלאכותי – ד"ר דנטון קולי (Denton Cooley) מבצע לראשונה השתלה של לב מלאכותי.
1964: אישוש קרינת הרקע הקוסמית – הגילוי והאישוש של קרינת הרקע הקוסמית מחזק משמעותית את השערת המפץ הגדול.
1964: הפלישה הבריטית – תקופה בתולדות המוזיקה שמתחילה בשנת 1964 ונמשכת מספר שנים לאחר מכן, בה מספר גדול של להקות רוק אנד רול, להקות קצב ולהקות פופ מבריטניה חוצות את האוקיינוס האטלנטי ומתחילות להופיע ולהשפיע על המוזיקה בארצות הברית.
במהלך הפלישה, מושפעים הבריטים מהמוזיקה האמריקאית והשילוב יוצר את מגוון הסגנונות המוזיקליים של המחצית השנייה של שנות ה-60 של המאה ה-20. גלים נוספים של השפעה בריטית מגיעים לחופי ארצות הברית והעולם בעשורים שלאחר מכן.
1969: פסטיבל וודסטוק – הפסטיבל שנערך בעיירה בית'-אל במדינת ניו יורק שבארצות הברית, נחשב כאירוע חברתי מעצב של דור שלם בעולם המערבי בכלל וארצות הברית בפרט.
רוק אנד רול ממשיכה להתפתח לאורך העשור, הופכת מגוונת יותר וזוכה לפופולריות עצומה.
אורגן האמונד הופך לכלי נגינה פופולרי במיוחד בעשור זה, וצליליו משתלבים בלהיטים של סוגות מוזיקה רבות, ביניהן הג'אז, רית'ם אנד בלוז, רוק, רוק מתקדם ורגאיי.
במהלך שנות ה-60 להקת הרוק הבריטית הביטלס הצליחה להביא את מספר הלהיטים הרב ביותר לצמרת מצעד הפזמונים המרכזי של תעשיית המוזיקה האמריקאית (18 שירים) וכמו כן הצליח להישאר במשך הזמן הרב ביותר בצמרת המצעד (55 שבועות).
1960: עימות הבחירות בין קנדי לניקסון – ב-26 בספטמבר משודר עימות הבחירות הטלוויזיוני הראשון בהיסטוריה – בין ג'ון קנדי לריצ'רד ניקסון.
עימות זה שופך אור על חשיבותה של ההופעה הטלוויזיונית על דעת הקהל, מכיוון שסקרים מאוחרים מראים שמי ששמע את העימות ברדיו סובר שניקסון מנצח בעימות, לעומת הרוב, שצופים בטלוויזיה וסוברים שקנדי ניצח.
1962: שידורים מלוויין תקשורת – ב-10 ביולי משוגר לוויין התקשורת טלסטאר, שמשדר את שידור הטלוויזיה הלוויני הטרנס-אטלנטי הראשון.
1963: אנימה – סדרות טלוויזיה דוגמת אסטרו-בוי ו- הן חלק מגל ראשון של סדרות בהפקה יפנית שמציבות תחרות אמיתית לאולפני ההנפשה האמריקאים.
סדרת הטלוויזיה אסטרו-בוי, שיצאה בשנת 1963, היא הראשונה לאמץ את המראה והסגנון, אשר בהמשך הופכים למזוהים עם סדרות האנימה.
1966: מדע בדיוני אוטופי – תת-סוג זה, המציג במסגרת המדע הבדיוני התפתחויות חברתיות וטכנולוגיות אפשריות, זוכה להכרה ופופולריות עם הצלחת סדרת הטלוויזיה מסע בן כוכבים.
1967: השידור החי הלווייני הראשון – ב-25 ביוני צופים 400 מיליון צופים ב-25 מדינות בשידור המיוחד של ה-BBC, לרגל ההישג הטכנולוגי.
מגמות אופנה בולטות במהלך שנות ה-60 של המאה ה-20:
להקת הביטלס השפיעה רבות על האופנה והתסרוקות של הצעירים במהלך העשור – במיוחד התסרוקת של חברי הלהקה (תסרוקת "Mop-top") ומגפיים בסגנון של המגפיים ששלבשו חברי הלהקה.
התנועה ילדי הפרחים בסוף העשור השפיעה גם רבות על סגנונות הבגדים, כולל חולצות Tie-dye, מכנסי פעמון, וכן הדפסי פייזלי.
הביקיני הפך לפריט אופנתי בעולם המערבי במהלך העשור, בעיקר בשפעת הסרט "מסיבת חוף" .
חצאית המיני הפכו לפריט אופנתי בשנות ה-60 בקרב נשים צעירות ונערות.
מספר מעצבים זוהו עם המצאת חצאיות המיני של שנות ה-60, בעיקר המעצבת הלונדונית מרי קוואנט והמעצב הפריזאי אנדרה קוראג'.
הספרים שנכללו הכי הרבה שבועות בכל השנה ברשימת רבי-המכר של הניו יורק טיימס בקטגוריית סיפורת: Hawaii (1960), חיי מיכלאנג'לו (1961), Ship of Fools (1962), נעלי הדייג (1963), המרגל שחזר מן הכפור (1964), Herzog (1965), Valley of the Dolls (1966), The Secret of Santa Vittoria (1967), Airport (1968), The Godfather (1969)
ספרים בולטים נוספים שיצאו לראשונה לשווקים בחו"ל במהלך העשור: אל תיגע בזמיר, מלכוד 22, העץ הנדיב, האיש במצודה הרמה, מאה שנים של בדידות, חולית, כוכב הקופים, התפוז המכני, מרכבות האלים, ארץ יצורי הפרא, נערי הכרך, צ'ארלי והשוקולדה, בית מטבחיים 5
1960: במהלך אולימפיאדת רומא, המשחקים הפאראלימפיים מקבלים את שמם והופכים למסורת מסודרת.
1964–1967: המתאגרף מוחמד עלי הוא קסיוס קלי, זוכה באליפות העולם באגרוף במשקל כבד, ושומר על תארו במשך 3 שנים.
לדעת רבים נחשב בתקופה זו של הקריירה למתאגרף הטוב ביותר בכל הזמנים.
1965: תחילת היווסדו של ענף הטאקוונדו.
1968: מתקיימת אולימפיאדת מקסיקו סיטי.
1968: לראשונה מתקיימות, במקביל לתחרויות האולימפיות, תחרויות ספורט של אנשים בעלי לקות שכלית.
טרופיקליה – זרם תרבותי שמתפתח בברזיל בעשור זה, בהשפעת תנועת האוונגרד האמנותי ותרבות הפופ המקומית והבין-לאומית.
הטרופיקליה מאופיינת בסגנון אסתטי מובהק, וקידמה גם יעדים חברתיים ופוליטיים הנוגעים לחיים תחת משטר צבאי, שמונהג בתקופה זו בברזיל.
ויברטור – משווקים ונמכרים בגלוי לראשונה בעשור זה.
משחקים בולטים שמופיעים לראשונה: סטרטגו (1961), פלונטר (1966).
קנדי (1961) – נבחר לאיש השנה משום שבאותה השנה קנדי הושבע כנשיא ה-35 של ארצות הברית, וכמו גם פיקח כנשיא ארצות הברית על מעורבות ארצות הברית בפלישה למפרץ החזירים בקובה.
יוחנן העשרים ושלושה (1962) – האפיפיור בשנים 1958–1963. נבחר לאיש השנה משום שבאותה השנה הוא התנדב כמתווך במשבר הטילים בקובה וזכה בעקבות כך לשבחים משני הצדדים.
הוא גם יזם את כינוס ועידת הוותיקן השנייה באותה שנה.
לינדון ג'ונסון (1964) – ג'ונסון נבחר בזכות עצמו כנשיא ארצות הברית ב-1964. במהלך אותה השנה ג'ונסון הוביל את המעבר של חוק זכויות האזרח (1964), והגביר את המעורבות האמריקנית במלחמת וייטנאם.
מדינת ישראל ידעה במהלך רוב העשור שקט ביטחוני יחסי (למעט תקריות לאורך הגבול הסורי ופעולות חבלה ראשוניות של ארגון פת"ח הפלסטיני).
דוד בן-גוריון פרש מהחיים הפוליטיים.
גלי עליה גדולים, בעיקר ממרוקו ומרומניה, הגיעו לישראל.
ב-1961 נלכד פושע המלחמה הנאצי אדולף אייכמן על ידי המוסד למודיעין ותפקידים מיוחדים והובא למשפט בישראל.
במהלך משפטו נחשפו פרטים רבים וקשים על השואה, והחברה החלה לגלות יותר עניין בנושא הכאוב.
ב-1964 זכתה ישראל בפעם הראשונה והיחידה בגביע אסיה בכדורגל, ובשני הטורנירים הנוספים של גביע אסיה בכדורגל בעשור זה (1960, 1968), זכתה ישראל בסגנות ובמקום השלישי בהתאמה.
ב-24 במרץ 1966 מתחילים שידורי הערוץ הלימודי של ישראל, שנקרא בשלב זה "נאמנות הטלוויזיה הלימודית".
אין ספק שהאירוע המשמעותי בתקופה זו היה מלחמת ששת הימים (שנערכה בין ה-5 עד 10 ביוני 1967), שפרצה לאור הסלמה מהירה במצב הביטחוני.